Číslo: OU-KS-OSZP-2015/001138 Košice, 12. 01. 2015

**ROZSAH HODNOTENIA**

strategického dokumentu „Územný plán obce Košická Belá“ určený podľa § 8 zákona č. 24/2006 Z.z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov

Obstarávateľ obec Košická Belá, zastúpená starostom, 044 65 Košická Belá predložil Okresnému úradu Košice – okolie, odboru starostlivosti o životné prostredie dňa 02.12.2014 podľa § 5 zákona NR SR č. 24/2006 Z.z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov (ďalej len zákon) oznámenie o vypracovaní strategického dokumentu (ďalej len oznámenie) **„Územný plán obce Košická Belá“**.

Účelom strategického dokumentu „Územný plán obce Košická Belá“ je riešenie súčasných územnotechnických a environmentálnych problémov a navrhnúť územný rozvoj obce zodpovedajúci potenciálu územia a potrebám obyvateľov obce pri rešpektovaní princípov trvalo udržateľného rozvoja.

Okresný úrad Košice – okolie, odbor starostlivosti o životné prostredie doručil oznámenie podľa § 6 ods. 2 zákona na zaujatie stanoviska dotknutým orgánom, dotknutým obciam a zverejnil ho na internetovej stránke.

Po preštudovaní predloženého oznámenia a s prihliadnutím na písomné stanoviská doručené Okresnému úradu Košice – okolie, odboru starostlivosti o životné prostredie po prerokovaní s navrhovateľom určuje podľa § 8 zákona nasledovný rozsah hodnotenia strategického dokumentu:

1. Varianty pre ďalšie hodnotenie

Pre ďalšie hodnotenie vplyvu navrhovanej činnosti sa určuje okrem nulového variantu (stav, ktorý by nastal keby sa navrhovaná činnosť nerealizovala) aj varianty, s ktorými sa uvažuje podľa predloženého oznámenia (najmenej jeden).

1. Rozsah hodnotenia pre určené varianty

2.1. Všeobecné podmienky

* + 1. Obstarávateľ zabezpečí vypracovanie správy o hodnotení strategického dokumentu v etape dopracovania návrhu ÚPN-O pred ukončením pripomienkového konania (v zmysle stavebného zákona), aby bolo možné hodnotiť a riešiť prípadné negatívne zmeny navrhovaného riešenia ÚPN-O na životné prostredie, resp. prípadné strety záujmov, alebo rozhodnúť o preferencii environmentálne vhodnejšieho variantu pri spracovaní návrhu predmetného územného plánu obce. V správe o hodnotení rozpracovať všetky body uvedené v prílohe č. 5 zákona, primerane k navrhovanému strategickému dokumentu.
    2. Pre hodnotenie strategického dokumentu sa nestanovuje časový harmonogram ani žiadne špecifické požiadavky limitujúce časový rozsah hodnotenia.
    3. Obstarávateľ doručí Okresnému úradu Košice – okolie, odboru starostlivosti o životné prostredie 28 ks kompletných písomných a grafických vyhodnotení správy o hodnotení strategického dokumentu a 1 x vyhotovenie v elektronickej forme na CD nosiči.
    4. V zmysle § 9 ods. 5 zákona obstarávateľ spolu so správou o hodnotení predloží Okresnému úradu Košice – okolie, odboru starostlivosti o životné prostredie v písomnej forme koncept alebo urbanistickú štúdiu resp. návrh územného plánu pred jeho prerokovaním (v zmysle stavebného zákona).
  1. Špecifické požiadavky

Z obsahu oznámenia a zo stanovísk doručených k oznámeniu vyplynula potreba v správe o hodnotení podrobnejšie rozpracovať nasledovné okruhy otázok súvisiacich s navrhovaným strategickým dokumentom:

* + 1. Rešpektovať územie NATURA 2000 a presadzovať záujmy ochrany prírody a krajiny v biocentrách a biokoridoroch nadregionálneho a regionálneho významu.
    2. Uviesť či existujú na riešenom území veľké a stredné zdroje znečisťovania ovzdušia alebo či sa počíta s realizáciou takýchto zdrojov v rámci priemyselnej resp. výrobnej zóny, určiť ich umiestnenie a zhodnotiť vplyv emisií z týchto zdrojov na kvalitu ovzdušia, na obyvateľstvo a životné prostredie celkovo.

3. UPOZORNENIE

V súlade s § 8 ods. 5 zákona bude rozsah hodnotenia zverejnený na internetovej stránke Ministerstva životného prostredia SR ([www.enviroportal.sk](http://www.enviroportal.sk)).

Podľa § 8 ods. 6 zákona je obstarávateľ povinný zverejniť rozsah hodnotenia strategického dokumentu bezodkladne po jeho doručení – formou informácie o rozsahu hodnotenia strategického dokumentu spôsobom v mieste obvyklým.

Podľa § 8 ods. 7 zákona môžu subjekty posudzovania t.j. verejnosť, dotknutá obec, dotknutý samosprávny kraj, dotknutý orgán a ďalšie osoby predložiť k rozsahu hodnotenia navrhovaného strategického dokumentu pripomienky do 10 dní od jeho zverejnenia podľa § 8 ods. 5 a 6 zákona a to na Okresný úrad Košice – okolie, odboru starostlivosti o životné prostredie, Hroncova 13, 041 70 Košice ktorý ich po vyhodnotení doručí obstarávateľovi.

Doručí sa

1. Obec Košická Belá, zastúpená starostom, 044 65 Košická Belá

Na vedomie

1. Okresný úrad Košice, odbor výstavby a bytovej politiky, Komenského 52, 040 01 Košice
2. Okresný úrad Košice, odbor starostlivosti o životné prostredie, oddelenie ochrany prírody a vybraných zložiek životného prostredia kraja, Komenského 52, 040 01 Košice
3. Okresný úrad Košice, odbor opravných prostriedkov, referát pôdohospodárstva, Komenského 52, 040 01 Košice
4. Krajský pamiatkový úrad Košice, Hlavná 25, Košice
5. Okresný úrad Košice - okolie, odbor starostlivosti o životné prostredie (OO, OH, ŠVS), Hroncova 13, 041 70 Košice
6. Okresný úrad Košice, odbor cestnej dopravy a pozemných komunikácií, Komenského 52, 040 01 Košice
7. Dopravný úrad, divízia civilného letectva, Letisko M. R. Štefánika, 823 05 Bratislava
8. Okresný úrad Košice - okolie, odbor cestnej dopravy a pozemných komunikácií, Hroncova 13, 041 70 Košice
9. Regionálny úrad verejného zdravotníctva, Ipeľská 1, Košice
10. Regionálna veterinárna a potravinová správa, Kukučínova 24, Košice
11. Ministerstvo dopravy, výstavby a RR, Sekcia cestnej dopravy, pozemných komunikácií a investičných projektov, Námestie slobody 6, 810 05 Bratislava
12. Ministerstvo obrany SR, Agentúra správy majetku, Komenského 39/ A, 040 01 Košice
13. Ministerstvo životného prostredia SR, sekcia geológie a prírodných zdrojov, Nám. Ľ. Štúra 1, 812 35 Bratislava
14. Okresný úrad Košice - okolie, odbor krízového riadenia, Hroncova 13, 041 70 Košice
15. Okresný úrad Košice - okolie, pozemkový a lesný odbor, Hroncova 13, 041 70 Košice
16. Obvodný banský úrad, Timonova 23, Košice
17. Úrad Košického samosprávneho kraja, Nám. Maratónu mieru 1, Košice,
18. Obec Vyšný Klátov, zastúpená starostom, 044 12 Vyšný Klátov
19. Obec Opátka, zastúpená starostom, 044 65 Opátka
20. Obec Veľká Lodina, zastúpená starostom, 044 32 Veľká Lodina
21. Obec Malá Lodina, zastúpená starostkou, 044 32 Malá Lodina
22. Obec Veľký Folkmar, zastúpená starostom, Obecný úrad Veľký Folkmar č. 344, 055 51 Veľký Folkmar
23. Obec Jaklovce, zastúpená starostom, ul. Nová 464, 055 61 Jaklovce
24. Obec Margecany, zastúpená starostom, Obchodná 7, 055 01 Margecany
25. Mesto Košice, zastúpené primátorom, Tr. SNP 48/A, 040 11 Košice
26. Mestská časť Košice - Sever, Miestny úrad, Festivalové námestie 2, 040 01 Košice

Ing. Oľga Kormošová

vedúca odboru